חוזה עיצוב ובנייה למערכת מידע

גלופה חוזה זו מיועדת להתקשרויות לשם פיתוח (עיצוב ובנייה) של מערכת מידע. חוזה לעיצוב ובנייה של מערכת מידע מסדיר את יחסי הספק (חברת מחשבים, בית תוכנה) עם הלקוח (משרד ממשלתי, חברה) בכל הקשור לעיצוב ובנייה (פיתוח) של מערכת מידע. אפשר להיעזר בחוזה זה גם למקרים דומים שאין להם מענה במהדורה זו של מפת"ח.

תוכן העניינים

[א. מבוא 3](#_Toc329089897)

[ב. הגדרות 3](#_Toc329089898)

[ג. נספחים 3](#_Toc329089899)

[ד. הצהרות הספק 4](#_Toc329089900)

[ה. התחייבויות הספק 5](#_Toc329089901)

[ו. התחייבות הלקוח 5](#_Toc329089902)

[ז. פוסק מקצועי 6](#_Toc329089903)

[ח. נהלי עבודה 6](#_Toc329089904)

[ט. לוח זמנים 6](#_Toc329089905)

[י. בדיקות 6](#_Toc329089906)

[יא. תיעוד, עדכונים ושינויים 7](#_Toc329089907)

[יב. הדרכה, מידע, תמיכה והטמעה 7](#_Toc329089908)

[יג. ציוד, חומרים ומוצר משולב 8](#_Toc329089909)

[יד. אחריות 8](#_Toc329089910)

[טו. אחזקה בתום תקופת אחריות 9](#_Toc329089911)

[טז. תמורה 9](#_Toc329089912)

[יז. ערבויות ובטחונות 9](#_Toc329089913)

[יח. בעלות 9](#_Toc329089914)

[יט. אבטחת מידע 9](#_Toc329089915)

[כ. שמירת סודיות 9](#_Toc329089916)

[כא. יחסי הצדדים, עובדי הספק וספקי המשנה 9](#_Toc329089917)

[כב. נזיקין, ביטוח, שיפוי ופיצוי 10](#_Toc329089918)

[כג. תוקף החוזה 10](#_Toc329089919)

[כד. הפרת/ביטול החוזה ותרופות 11](#_Toc329089920)

[כה. העברה לביצוע לקבלני משנה 11](#_Toc329089921)

[כו. חילוקי דעות 12](#_Toc329089922)

[כז. הצטרפות גורמים נוספים להסכם 12](#_Toc329089923)

[כח. כללי 12](#_Toc329089924)

# א. מבוא

1. הספק הוא בעל הידע והניסיון הדרושים לצורך תכנונן, פיתוחן והפעלתן של מערכות תוכנה ושילובן במערכות תשתית חומרה ותוכנה כפי שנרכשו על ידי הלקוח וכפי שהובא לידיעת הספק כי בדעת הלקוח לרכשן, שבמרכזן מחשב \_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "מערכת החומרה"),
2. הספק הגיש הצעה ללקוח לפיתוח, עיצוב ובנייה של מערכת מידע למחלקות ואגפי הלקוח, תוך בחינת המערכות הקיימות ודרישות מחלקות ואגפים אלה ובדיקת ההתאמות הדרושות להטמעת דרישות אלה במערכת (להלן "המערכת"), ועל בסיס מסמך האפיון שהגיש הלקוח (להלן "המפרט"),
3. על יסוד הצעת הספק ומפרט הלקוח גובש מסמך עיצוב ראשוני מוסכם לפי סרגל מפת"ח המהווה קונסולידציה של המסמכים המצורף לחוזה זה כנספח ג.1 (להלן "מסמך המערכת"),

# ב. הגדרות

1. אתרי העבודה - המקום בו מפותחת המערכת.
2. חבילה - מערכת תוכנות מסחריות מסוג מוצר מדף אשר זכויות היוצרים שלהן שייכות לספק מסוים כמפורט בנספח ג.2 המצורף לחוזה זה והמהווה חלק בלתי נפרד ממנו.
3. לוח הזמנים - לוח הזמנים לאספקת המערכת כמפורט בסעיף 4.2 למסמך המערכת.
4. לקוח - המשרד הממשלתי/הארגון.
5. מפת"ח - נוהל מסגרת לפיתוח ותחזוקת מערכות.
6. הפוסק - מי שימונה בהתאם לסעיף ז' להלן.
7. פלטפורמה - חומרה ותוכנה בסיסיים כמפורט בסעיפים 3.1-3.33 במסמך המערכת כהגדרתם בעץ המערכת.
8. פרויקט - כל העבודות הנחוצות להשגת הדרישות ולמימוש המערכת כמפורט במסמך המערכת, ובפרט פרק המימוש, סעיפים 4.2, 4.3.
9. התוכנה - כמפורט בפרק 2 במסמך המערכת, למעט החבילה.
10. תוכנת המקור - אוסף כל המודולים, מסכים, קבצים, תיעוד והוראות הפעלה שהספק הראשי וספקי המשנה יצרו במסגרת הפרויקט והכתובים בשפת התכנות המקורית.
11. תיעוד - מסמך המערכת המתייחס לכל אחד ממרכיבי המערכת כולל חבילות תוכנות לסוגיהן והנתונים של המערכת בכפוף לאמור בחוזה זה ובפרט בסעיף 4.5 למסמך המערכת.
12. מסמך המערכת - מסמך העיצוב המוסכם בין הספק ללקוח עפ"י סרגל מפתח אשר גרסא ראשונית שלו מצורפת כנספח ג.1 לחוזה.
13. תקופת האחריות - התקופה כהגדרתה בסעיף יד' להלן.
14. Turnkey - פיתוח והתקנת מערכת המהווה מכלול אחד, מוכנה להפעלה, במחיר קבוע ובצמוד לדרישות שהוגדרו במסמך המערכת ובאחריות כוללת.
15. המערכת - הפלטפורמה, החבילה, השינויים והתוכנה כשהם משולבים יחד ומבצעים את כל הפעולות הנדרשות הכל כמפורט במסמך המערכת.

# ג. נספחים

לחוזה יצורפו הנספחים כדלקמן:

## ג.1 מסמך מערכת

מסמך מערכת (מסמך עיצוב) הכולל לפחות את הסעיפים הבאים:

1.2 יעדי המערכת ומטרותיה

1.3 בעיות שהמערכת פותרת

2. היישום - במלואו

3. טכנולוגיה ותשתית - לפי הצורך

4.2 תוכנית עבודה כוללת לפיתוח המערכת ותפעולה

* + - * תוכנית עבודה מפורטת לשלב העיצוב והבנייה
      * הוראות תפעול
      * תיעוד המערכת
      * שירות ותחזוקה
      * התקנה, הדרכה והטמעה
      * |תכנית בדיקה (להלן "מסמך המערכת")

נספח זה יהא מסמך עיצוב ראשוני מוסכם לפי סרגל מפת"ח המסכם את מסמך האפיון והצעת הספק ומהווה קונסולידציה של כל המסמכים (ובפרט מפרט הלקוח - RFP והצעת הספק), וזאת לגבי מערכות מסוג ג2, ג3 בינוניות וגדולות כמוגדר בקיט מודל מפת"ח. הנספח יוכן ע"י הספק, ויוגש לאישור הלקוח טרם פרסומו. במערכת מסוג ג1 ובכל מקרה בו לא יבנה מסמך מערכת פיסי, יחשב המפרט + הצעת הספק כ-"מסמך מערכת" כמוגדר בקיטים בקשה להצעות - RFP ועיצוב ובנייה בכרך יסודות/מחזור חיים.

## ג.2 רשימת החבילות הכלולות בחוזה והרשאות

תוכנות צד שלישי, חבילות תוכנה וכו' הכלולים בהתקשרות זו.

## ג.3 הצהרת סודיות

ראה נוסח מוצע בחוצץ גלופות וטפסים בקיט זה.

## ג.4 חוזה שירות ותחזוקה

ראה נוסח מוצע בחוצץ גלופות וטפסים בקיט זה.

## ג.5 אישורים הנדרשים להמצאה ע"י הספק

ראה סעיף 0.7 בפרק המנהלה למפרט.

## ג.6 רשימת ספקי המשנה

המעורבים בפרויקט, חלקם בו והתקשרויות עימם לפי הצורך.

## ג.7 נספח התמורה

# ד. הצהרות הספק

1. המערכת המפותחת במסגרת חוזה זה, היא בבעלות מלאה של הלקוח וזכויות היוצרים בה שייכות לו, כמפורט בסעיף יח' להלן, להוציא חבילות תוכנה ומוצרי מדף הנזכרים בסעיף הסמוך. כמו כן מצהיר הספק כי בעת פיתוח התוכנה עבור הלקוח לא הפר ו/או יפר הספק זכויות יוצרים ו/או פטנט ו/או סוד מסחרי כלשהו.
2. כל חבילות התוכנה הכלולות במערכת כמפורט בנספח ג.2 הינן פרי פיתוח של בעלי החבילות, וכי בעלי החבילות הינם בעלי הזכויות הבלעדיות לשווק, פתוח ותחזוקת החבילות בכללותן וכל חלקיהן בנפרד, וכי כל חבילות התוכנה הינן בבעלותו או ברשותו הסכם חוקי ותקף להפצתן ו/או שיווקן ו/או מכירתן.
3. הספק הבין את צרכי הלקוח ודרישותיו כמפורט במסמך המערכת ועל סמך ביקורים שערך אצל הלקוח. ברשותו כוח האדם, הציוד, החומרים, הידע והאמצעים האחרים הדרושים על מנת לאפשר לו לבצע את העבודות בהתאם לדרישות הלקוח. אמצעים אלה ימשיכו להיות ברשותו עד מילוי מלא של דרישות הלקוח כאמור, הכל באופן שיבטיח ביצוע הפרויקט - בהתאם לדרישות במסמך המערכת כאמור ובהתאם להתחייבויותיו עפ"י חוזה זה.
4. צרכי הלקוח והדרישות כפי שפורטו במפרט ובמסמך המערכת ניתנים להשגה באמצעות המערכת שפותחה ו/או תפותח ע"י הספק וכי בכוחו של הספק להתקין את המערכת, לתחזקה ולשרתה בהתאם לצרכיי הלקוח, ובאופן שיבטיח כי המערכת, לאחר שתסופק ותותקן, תופעל בהצלחה.
5. הפלטפורמה, התוכנה והחבילות מסוגלים לעבוד בהרמוניה ולהיות מערכת Turnkey מוגמרת ועובדת לשביעות רצון הלקוח, וכי באחריותו להביא את המערכת למצב זה.

# ה. התחייבויות הספק

הלקוח מוסר לספק והספק מקבל על עצמו, להתקין עבור הלקוח את המערכת, באופן שיענה על צרכי הלקוח בהתאם למסמך המערכת, והוא מתחייב לספק ללקוח מערכת עובדת על בסיס Turnkey, לרבות הדרישות הבאות:

1. לפתח, לעצב ולבנות את המערכת כמפורט במסמך המערכת.
2. להעסיק כוח אדם התואם את צרכי הפרויקט והלקוח ולספק את כוח האדם המתאים לפרויקט כמפורט בסעיף 4.2 במסמך המערכת.
3. לספק, להכין ולהתקין את התשתית להתקנה ולקליטת המערכת בהתאם לסעיף 3.9 במסמך המערכת, ולא יאוחר מלוח הזמנים המפורט בסעיף 4.2 במסמך המערכת, וכן לבצע הדרכה והטמעה בהתאם לסעיף 4.7 במסמך המערכת.
4. לספק כל מידע בכתב הקשור להפעלת המערכת (הוראות תפעול. בהתאם לסעיף 4.4 למסמך המערכת.
5. לבצע התאמות, שינויים ושיפורים בעתיד לפי דרישות המזמין.
6. להכין את מסמך בדיקות הקבלה אשר יאושר ע"י הלקוח וזאת תוך \_\_\_\_ מיום חתימת חוזה זה, והכל כמפורט בסעיף 4.8 למסמך המערכת ובקיט התקנה והרצה בכרך יסודות/מחזור חיים.
7. להסב חומר קיים לחומר חדש ע"ג המערכת לפי סעיף 4.7 למסמך המערכת.
8. בסוף שלב העיצוב, כמפורט בסעיף 4.2 תוכנית העבודה שבמסמך המערכת, להגיש מסמך עיצוב סופי למערכת. מסמך זה, לאחר שיאושר ע"י שני הצדדים יחליף את מסמך המערכת הנוכחי, וכל הוראות חוזה זה, כולל כל ההפניות למסמך המערכת, יחולו על מסמך העיצוב הסופי.
9. מוצהר ומוסכם בזאת כי השינויים המוצעים על פי חוזה זה מוגבלים להיקף של חריגה עד 10% מהיקף המערכת. חריגה של למעלה מ- 10% מהיקף המערכת תחייב מהדורה חדשה והתקשרות חדשה בין הצדדים.
10. להתקין מערכת שלמה ועובדת באתר/ים עד לתאריך \_\_\_\_\_\_. על הספק יהא להודיע ללקוח זמן סביר מראש על מועד ההתקנה.
11. בכפוף לאמור בחוזה זה ולנספחים, מתחייב הספק לספק ולהתקין את המערכת ולהביאה למצב של תפעול כ- Turnkey הכל בהתאם למפורט במסמך המערכת ובפרט בפרק המימוש, ובהתאם להנחיות מפת"ח, קיט התקנה והרצה.
12. לעשות כל שביכולתו על מנת לתקן כל תקלה (Bug) וכל אי התאמה במערכת על מנת לאפשר קבלתה ע"י הלקוח עפ"י מפת"ח עד לתאריך \_\_\_\_\_. חוסר אפשרות טכנית לקבל את המערכת עד לתאריך דלעיל, תהווה הפרה יסודית של החוזה מצד הספק.

# ו. התחייבות הלקוח

1. לשלם את התמורה כמפורט בסעיף טז'.
2. לאפשר לספק למלא אחר התחייבויותיו על ידי העמדת הפריטים והשירותים הדרושים לביצוע התחייבויות הספק באתרים המצוינים, כולל זמינות סבירה של עובדים של הלקוח שיש לראיין אותם ומתן תשובות ואישורים נדרשים בפרק זמן סביר.
3. לאפשר לספק גישה מלאה, חופשית ובטוחה לאתר העבודה וכן להכינו כיאות לצורך מילוי התחייבויותיו.

# ז. פוסק מקצועי

1. הצדדים יהיו רשאים למנות פוסק אשר יפסוק בעניינים הכלולים בחוזה זה (להלן "הפוסק המקצועי"). הפוסק יחתום על חוזה סודיות כמפורט בנספח ג.3.
2. הצדדים יאפשרו לפוסק לבקר בכל עת תוך תיאום מוקדם בכל מקום שבו נעשית פעולה כלשהי הקשורה ו/או הכרוכה בביצוע העבודות על ידי הספק וכן בכל מקום שממנו ו/או אליו מובאים תכניות, חומרים, אביזרים וציוד לצורך ביצוע העבודות או בקשר אליהן, ויעמיד לרשותו כל מידע וכל אביזר ו/או חלק מן המערכת שיידרש למילוי תפקידו עפ"י חוזה זה.

# ח. נהלי עבודה

כל צד ימנה ראש פרויקט, שישמש גם כנציגו.

* + - נציג הלקוח יהא מר/גב' \_\_\_\_\_\_\_\_\_\_\_\_\_\_\_\_.
    - נציג הספק יהא מר/גב' \_\_\_\_\_\_\_\_\_\_\_\_\_\_\_.

הנציגים יקיימו ישיבות היגוי אחת לחודש בהשתתפות \_\_\_\_\_\_\_\_\_\_\_\_\_\_\_\_\_\_\_ וישיבות עבודה שבועיות. כל העבודות והישיבות יתועדו ע"י הנציגים ביומן עבודה. יומן העבודה יתויק בפרק המנהלה שבמסמך המערכת או בנספחים למסמך.

ישיבות היגוי בין ההנהלות והנציגים בהן תועלנה בעיות עיקריות ונושאים הדורשים מעורבות בכירה. יש להקפיד על סיכום פגישה בין המשתתפים. על הספק להגיש ללקוח דו"חות התקדמות עתיים מדי\_\_\_\_\_\_ (שבוע/חודש/וכיו"ב) אשר יכילו לפחות את הפרטים הבאים:

1. תיאור העבודה שבוצעה ותוצרי ביניים.
2. האתר בו בוצעה העבודה.
3. בעיות אשר התעוררו, ופתרונן. אם אין פתרון - לציין מה מתכננים לעשות על מנת לפתור זאת.
4. התקדמות הפרויקט וצפי לעמידה בתכנית העבודה ובתאריך היעד לסיום הפרויקט. קבלת הדוחות ע"י הלקוח אינה מהווה ויתור מצד הלקוח על שום זכות מזכויותיו בחוזה זה.

# ט. לוח זמנים

לוח הזמנים לאספקת והתקנת המערכת יהיה כמפורט בסעיף 4.2 למסמך המערכת. במקרה של פיגור באבני דרך ראשיות בלוח הזמנים יתחייב הספק לשלם ללקוח קנס עבור כל יום פיגור.

# י. בדיקות

1. בדיקות יחידה (Unit test) ברמת מודול (מסך, קובץ וכו'),
2. שיקופים (Reviews) במהלך הפרויקט כולו,
3. בדיקות קבלה בשלב בדיקות המערכת,
4. בדיקות התקנה והרצה בשלב התקנה והרצה.

בדיקות אלו הן באחריות הספק ויבוצעו על ידו באופן שוטף במהלך בניית המערכת. הלקוח יעמיד לרשות הספק את מומחי היישום כמפורט בסעיף 1.1 במסמך המערכת. בדיקה מעמיקה תעשה לפונקציות מיוחדות כמפורט בסעיף 4.8 במסמך המערכת במערכת מסוג ג1. במערכת מסוג ג2 ו- ג3 יערכו הבדיקות לפי מסמך מסמך הבדיקות שהוכן בצמוד למסמך המערכת.

ללקוח הזכות לבצע בדיקות מערכת מקיפות כמפורט במפת"ח קיט בדיקות מערכת, ולהפעיל לצורך כך גורם מקצועי אחר. תוצאות בדיקות אלו, לאחר שיאושרו ע"י הלקוח, יוגשו לספק לשם ביצוע התיקונים הדרושים במערכת. הספק מתחייב במסגרת חוזה זה לבצע תיקונים אלו, וביצועם כלול בתמורה המפורטת בסעיף טז' ובתכנית העבודה בסעיף 4.2 במסמך המערכת.

במקרה של אי הסכמה באם התקלה נובעת מחוסר התאמה למסמך העיצוב הסופי של המערכת או שמא הינה תוצאה של דרישה חדשה - יכריע הפוסק בעניין. הכרעתו ניתנת לערעור בהתאם לסעיף כו' להלן.

# יא. תיעוד, עדכונים ושינויים

1. מסמך המערכת

התיעוד המרכזי של הפרויקט המשקף את מצב המערכת השוטף במהלך הפיתוח הוא מסמך המערכת (מסמך עיצוב) כמוגדר לעיל ובקיט עיצוב ובנייה בכרך יסודות/מחזור חיים. הספק יוודא עדכון שוטף של מסמך זה וניהולו תחת ניהול תצורה ובקרת שינויים מסודרים.

1. מהדורות ועדכונים של חבילות התוכנה

הספק ידאג להספקת מהדורות ועדכונים שוטפים לחבילות המוגדרות בנספח ג.2. ללקוח שקול הדעת הבלעדי באם להתקין את המהדורות והעדכונים, ובמידה שיחליט להתקינם יחולו עליהם הוראות חוזה זה. עיתוי ביצוע העדכונים יבוצע בזמן סביר ובהתאם לדרישות החוק."

1. שינויים במערכת

כל הרחבות, שינויים, עדכונים, פיתוחים נוספים ותוספות אשר יבקש הלקוח לערוך בתוכנה עצמה (להלן "השינויים") יבוצעו ע"י הספק לפי בקשת הלקוח עפ"י הצעה שיכין הספק ואשר תכלול אפיון, פיתוח, התקנה, בדיקות קבלה, הדרכה, תיעוד נילווה ותחזוקה שוטפת תוך פירוט מחיר ולוח זמנים. הלקוח ישלם המחיר הנקוב בהצעה או לפי שעות שהושקעו בפועל בהתאם לתעריף שיקבע בחוזה השירות.

1. היקף השינויים

השינויים האמורים בסעיף הסמוך לעיל הם שינויים שיידרשו ע"י הלקוח לצורך תיקון ליקויים ותקלות בתפקוד המערכת ו/או שינויים הכרחיים Force majeur או שינויים שמשמעותם שיפור משמעותי בייעול תפקוד המערכת וחסכון ניכר בהוצאות. שינויים אלה מוגבלים להיקף של חריגה עד 10% מהיקף המערכת. חריגה של למעלה מ- 10% מהיקף המערכת תחייב מהדורה חדשה והתקשרות חדשה בין הצדדים.

# יב. הדרכה, מידע, תמיכה והטמעה

1. הדרכה

הספק מתחייב לתת ללקוח ו/או מי מטעמו (החתומים על חוזה סודיות כאמור בנספח ג.3) מידע והדרכה בכל הקשור למערכת ולתוכנה לפי המפורט בסעיף 4.7 למסמך המערכת.

1. תמיכה

מבלי לפגוע בכלליות האמור לעיל ייתן הספק ללקוח הדרכה מספקת להפעלת התוכנה כך שמשתמשי הקצה, יהיו מסוגלים לאחר ההתקנה להפעיל את המערכת. כן ייתן הספק שירותי טלפון בקו חם (Hot line) לשאלות במשך תקופת האחריות ותקופת חוזה השירות ותחזוקה ו/או חוזה שירות לפי קריאה במידה ויהיה חוזה בר תוקף. זמן התגובה להדרכה בקו חם לא יעלה על 4 שעות.

1. הדרכה תפעולית

במסגרת ההדרכה יעניק הספק לעובדי הלקוח הדרכה תפעולית להכרת פעולת המערכת על כל מרכיביה: חומרה ותוכנה, ייעוץ בנושא ארגון ושיטות וכן ייעוץ בכל הקשור בתוכנה ובתשתית כאשר ההדרכה תלווה בהדגמה על גבי מסוף מסוג הנכלל במערכת החומרה. הדרכות אלה יתקיימו על גבי המערכת, על גבי מחשב הלקוח ו/או בכל אחד מסניפי ומשרדי הלקוח בארץ, כפי שיתואם בין הצדדים.

1. נסיעות

במידה שביצוע האמור בסעיף זה יהיה כרוך בנסיעות מחוץ לאתרי העבודה ישלם הלקוח לספק את הוצאות הנסיעה ברכב ואולם להסרת כל ספק מובהר בזאת כי זמן הנסיעה לא יחשב לזמן בו ניתנה הדרכה, וחישוב שעות ההדרכה הנזכרות לעיל יעשה על יסוד שעות הדרכה שניתנו בפועל.

1. הדרכות לאחר תקופת האחריות

מוסכם ומוצהר כי במידה שלאחר תקופת האחריות תידרש הדרכה מעבר למכסת השעות הקבועה בחוזה השירות, מתחייב הספק להדרכה נוספת ו/או ליווי אלה בכפוף לתעריף שבחוזה השירות בר התוקף.

1. עדכון התיעוד

הספק מתחייב לעדכן מדי חודש את תוכנת המקור, כולל מסמכי התוכנות וכל תיעוד נלווה אחר.

# יג. ציוד, חומרים ומוצר משולב

1. הספק יספק על חשבונו הוא, את כל הציוד, המתקנים, החומרים והדברים האחרים הדרושים לביצוע היעיל של העבודה בקצב הדרוש.
2. רואים את הספק כאילו נמצא ברשותו כל הציוד הדרוש.
3. הספק מצהיר כי כל מוצרי התוכנה והחומרה אשר יותקנו במערכת עבור הלקוח, יש לספק בהם זכויות בעלות ו/או שימוש כנדרש לפי המפרט והצעת הספק וכי זכויותיו אלו נקיות מכל זכות של צד שלישי כלשהו. הספק מתחייב להעביר את כל זכויותיו אלו ללקוח מיד עם ביצוע ההתקנה.
4. במידה שהספק משלב בתוכנה מוצר מצד שלישי (להלן "המוצר המשני"), הוא יוודא שהמוצר המשני עונה על כל הדרישות מהמערכת ובכללן דרישות האיכות, תוך הקפדה על הפרטים הבאים:
   * + - האחריות למוצר המשני
       - ביצוע בדיקות למוצר כנדרש בקיט בדיקות מערכת בכרך יסודות/מחזור חיים.
       - במידה שמדובר במוצר מדף, בחינת המוצר בהתאם להנחיות שבמפת"ח.

# יד. אחריות

1. תיקון ע"י הספק

במשך תקפו של חוזה זה, לרבות לתקופה בת 12 חודשים לאחר מועד קבלת המערכת והתקנתה המסודרת כמפורט בסעיף ט' לעיל, מתחייב הספק להעמיד עובדים לתיקון תקלות ושגיאות-תוכנה ככל שיידרש עד לתיקון מלא ומושלם של המערכת. בכל מקרה של פתרון בעיה/תקלה במערכת (Bug) שנוצרה אצל הלקוח ידאג הספק לעדכן את המערכת וכן את תוכנת המקור כאמור בחוזה זה.

הספק יתקן במשך תקופת האחריות על חשבונו כל פגם במערכת לרבות פגם הנובע מתיכון, תכנון, חומרים, עבודה, רשלנות הספק ו/או ספקי המשנה ו/או עובדיהם ו/או סוכניהם.

1. תקלות חמורות

כל שגיאה או תקלה אשר תתגלה בתוכניות במשך תקופת הזמן האמורה לעיל ואשר תמנע מהלקוח ו/או תפריע לו לנצל ו/או להפעיל את התוכניות ו/או כל חלק מהן כפי שהופעלו ו/או נוצלו טרם התקלה האמורה ו/או גורמת להשבתת המערכת, תטופל ע"י הספק תוך 4 שעות מרגע קבלת הקריאה ותטופל באופן רצוף (להלן "תקלה משביתה"). תקלה אחרת בחבילה ו/או בתוכנה, תטופל תוך 24 שעות מיום קבלת הקריאה ובאופן רצוף עד לתיקון מלא.

1. תיקונים ועדכונים

במהלך תקופת האחריות יתקין הספק ללא תמורה אצל הלקוח תיקונים ועדכונים של החבילות עם הפצתם ע"י ספקי המשנה ויבצע תיקונים ושינויים בתוכנה עפ"י דרישת הלקוח כמפורט בסעיף יא'. כמו כן יספק את מלוא התיעוד הדרוש והמקובל לעדכונים אלה. בהתקנת כל מהדורה חדשה או עדכון כאמור, יעניק הספק לעובדי הלקוח הדרכה מלאה בשימוש בעדכון במתכונת המפורטת בסעיף יב' (3) לעיל וללא תמורה וזאת למשך יום אחד.

1. דרכי תיקון

במקרה של תקלה כמפורט לעיל יופיע נציג הספק ו/או יתקשר באמצעות טלפון ו/או מודם תקשורת ו/או פקסימיליה לצורך ביצוע התיקון הדרוש כאמור ותוך דיווח מפורט בכתב של התיקון המבוצע.

הלקוח מצהיר כי ברשותו אמצעי תקשורת לצורך האמור בסעיף זה.

שעות עבודה מקובלות הן: א-ה 8-17, ו' 8-13, למעט ערבי חגים וימי שבתון.

# טו. אחזקה בתום תקופת אחריות

בתום תקופת האחריות לעיל, מתחייב הספק ליתן ללקוח שירות לפי חוזה שירות ותחזוקה המצורף כנספח ג.4 לחוזה זה ולפי סעיף 4.6 בתיק המערכת. אין באמור בחוזה זה כדי לחייב את הלקוח להתקשר בחוזה שירות נוסף עם הספק.

# טז. תמורה

תמורת ביצוע העבודות והספקת המערכת כמפורט בחוזה ישלם הלקוח לספק לפי אבני דרך וכמפורט בפרק המימוש ובפרק העלות ובפרט סעיפים 4.2 ו- 5.1 שם, ובמקרה של התקנה במספר אתרים גם לפי סעיפים 4.9 ו- 5.3. תנאי התשלום וההצמדה יהיו לפי הוראות החשב הכללי.

# יז. ערבויות ובטחונות

# יח. בעלות

המערכת (התוכנה) תהיה בבעלותו המלאה של הלקוח וכל הזכויות בה, כולל זכויות היוצרים יהיו שייכות ללקוח ללא כל תמורה נוספת לזו הנקובה בסעיף טז' להלן. ניתנת בזאת הרשאה מיוחדת לכל חברות ו/או אגפים ו/או ספקים הקשורים ו/או כל גוף אחר השלובים עם הלקוח להזין נתונים לציוד תוך שימוש באמצעי תקשורת מחוץ לאתר העבודה.

הספק יעביר ללקוח חוזי הרשאה תקפים על שמו של הלקוח, לכל חבילות התוכנה ומוצרי המדף אשר ישולבו בתוכנה והבעלות בהן הינה של הספק ו/או של צד שלישי כלשהו.

# יט. אבטחת מידע

נוהלי אבטחת המידע במערכת יהיו לפי סעיפים 2.19 ו- 3.15 של מסמך המערכת וכן בהתאם להוראות חוק הגנת הפרטיות תשמ"א - 1981 והתקנות שהוצאו לפיו.

מבלי לפגוע בכלליות האמור לעיל מתחייב הספק לבצע את כל דרישות קצין הביטחון של הלקוח ו/או משרדים וגורמים אחרים בהם נעשתה עבודה כלשהי בביצוע חוזה זה, לרבות כל בדיקה לגבי עובדי הספק שידרוש קצין הביטחון האמור.

# כ. שמירת סודיות

1. הסכמי סודיות

כל מי שיועסק ע"י הספק בקשר עם העבודות או התחייבויות הספק עפ"י חוזה זה יועסק כאמור רק לאחר שחתם על חוזה סודיות בנוסח המצ"ב כנספח ג-3.

כמו כן הספק מסב בזאת ללקוח את זכותו מכוח הסכמי הסודיות עם עובדיו לתבוע אותם בגין הפרת חוזה הסודיות.

1. פליליות אי שמירת סודיות

הצדדים מתחייבים לשמור בסוד ו/או סוד מסחרי כל מסמך, תוכנית, שרטוט, תוכנה, הוראות עבודה, נוהלי ביצוע וכל מידע אחר אשר הגיעו לידיעתם במהלך ו/או בהקשר עם ביצוע הפרויקט, במישרין או בעקיפין. הספק מצהיר בזאת שידוע לו כי אי-מילוי התחייבויותיו לפי סעיף זה מהווה עבירה לפי פרק ז' סימן ה' (סודות רשמיים) של חוק העונשין תשל"ז-1977.

1. סודות עסקיים

הספק מצהיר כי ידוע לו שתוצרי העבודות שעשה עבור הלקוח ואשר אינן חלק מהחבילה הנם ייחודיים ללקוח והנם סוד עסקי (Trade secret) של הלקוח והוא מתחייב שלא לאפשר לכל צד שלישי שהוא, לרבות הוא עצמו או מי מטעמו, מידע כלשהו בנוגע לעבודה או כל חלק ממנה או כל מידע העשוי לגרום לחשיפה, לייצור ו/או העתקת תוצרי העבודה או כל חלק מהם.

1. אי הגבלה בזמן

מוסכם ומוצהר כי ההתחיבויות ההדדיות שבסעיף זה אינן מוגבלות בזמן ואף יעמדו בתוקפן במקרה של ביטול חוזה זה על ידי מי מהצדדדים מסיבה כלשהי.

# כא. יחסי הצדדים, עובדי הספק וספקי המשנה

1. יחסי הצדדים

היחסים בין הספק לבין הלקוח הם כיחסי מזמין-קבלן וכל דבר האמור בחוזה זה לא יתפרש כבא ליצור יחסי עובד-מעביד ו/או יחסי שולח-שלוח כלשהם בין הצדדים הנ"ל לרבות מי שפועל בשמם ו/או במסגרתם."

1. למען הסר ספק מוצהר ומוסכם בזה כי הלקוח לא יהא מעבידם של עובדי ו/או מועסקי הספק ו/או ספקי המשנה והם יהיו עובדיהם של הספק ו/או ספק המשנה בלבד. כמו כן הספק ו/או ספקי המשנה יהיו האחראים היחידים והבלעדיים כלפי העובדים, או המועסקים, או ספקי המשנה שלהם, או מי מהם בגין כל אחריות, חובה או חבות שמעביד חב או עשוי לחוב בהם כלפי עובדיו - לרבות, אך מבלי לפגוע בכלליות האמור לעיל, בתשלומים לביטוח לאומי, ניכויי מס הכנסה או מיסים או היטלים אחרים מכל סוג שהוא, שכר עבודה כמשמעותו בחוק הגנת השכר, תשי"ח-1958, פיצויי פיטורים כמשמעותם בחוק פיצויי פיטורים, תשכ"ג-1963, תשלומים כלשהם בגין חופשה שנתית או עפ"י חוק שעות עבודה ומנוחה, תשי"א-1951, תשלומים והפרשות לקופות גמל או קרנות ביטוח כלשהן, וכל תשלומים והטבות סוציאליות מכל מין וסוג שהוא, עפ"י כל דין, חוזה וחוזה קיבוצי, וכל תשלומים עפ"י חליפיהם של החוקים האמורים וכל דין שיבוא בנוסף להם, או במקומם.
2. אין באמור בסעיף זה כדי לפגוע בזכות הלקוח להעסיק את עובדי הספק לשעבר לאחר שהסתימה כדין תקופת העסקתם על ידי הספק.

# כב. נזיקין, ביטוח, שיפוי ופיצוי

1. הלקוח לא ישא בשום תשלום, הוצאה, אובדן, או נזק מכל סוג, או סיבה שהם, שייגרמו לספק ו/או למועסקים על-ידיו, בעת או עקב חוזה זה.
2. הספק לא יהא פטור בגין נזקים ישירים ו/או תוצאתיים ו/או עקיפים שיגרמו אם יגרמו ללקוח ו/או מי מטעמו בגין השמוש ו/או אי השמוש במערכת. בכל מקרה גבול האחריות של הספק לשיפוי הלקוח בגין נזקים ו/או הוצאות שנגרמו ללקוח יהא עד לגובה סכום התמורה עפ"י חוזה זה.
3. אם כתוצאה מפעולה או מעבודה כלשהי של הספק יוצא צו מאת בית משפט, יהיה הספק אחראי לפצות את הלקוח על כל נזק, בין ישיר ובין עקיף, וזאת מבלי לגרוע מחובתו של הספק לעשות את כל הדרוש ולנקוט בכל ההליכים הדרושים להסרת הצו ומבלי שהוראה זו תתפרש כמטילה חובה כלשהי לפצות את הספק בגין הצו הנ"ל, או בגין כל עיכוב שיחול בעבודות בעקבותיו.
4. הספק מתחייב בזה לפצות ולשפות את הלקוח על כל נזק וכנגד כל תביעה או דרישה בכל עילה שהיא שתוגש נגדו או נגד כל מי מעובדיו, שלוחיו ושולחיו, לרבות ההוצאות המשפטיות במלואן שייגרמו או שיהיו עלולות להגרם ללקוח.
5. הספק יגן על הלקוח, על חשבונו, מפני כל תביעה לפיה מפרה תוכנה המנויה בנספחים ג.1 ו- ג.2 פטנט או זכויות יוצרים, וכן תשלם סכומי ההוצאות, הפיצויים ושכ"ט עו"ד שיפסקו בתביעות כאלו. הספק יעשה כמיטב יכולתו להחליף על חשבונו את התוכנה המפירה בתוכנה אחרת שאינה מפירה זכויות יוצרים או פטנטים, ואם אין כזו - יפצה הספק את המשרד/הארגון ע"י זיכוי המשרד/הארגון בסכום ששולם עבור התוכנה המפירה.
6. הספק יבטח על חשבונו הוא, לטובתו ולטובת הלקוח יחדיו, למשך כל זמן ביצוע העבודה ועד סיומה וקבלת תעודת השלמה (כמוגדר בסעיף יח' להלן) כל דבר שהועמד לרשותו בקשר עם ביצוע העבודה או חלק מהעבודה, מפני נזק לגוף ולרכוש העלול להיגרם במהלך ביצוע העבודה.

# כג. תוקף החוזה

1. החוזה יהא בתוקף החל מתאריך \_\_/\_\_/\_\_ עד לאספקת המערכת והתקנתה, ובלבד שלא יהא מאוחר מיום \_\_/\_\_/\_\_.
2. הלקוח זכאי לבטל את החוזה, ע"י מתן הודעה בכתב לספק 60 יום מראש או לאחר סיום כל אבן דרך בהודעה מיידית.
3. למרות האמור לעיל, ניתן יהיה לבטל את החוזה ללא צורך בהודעה מוקדמת, בהתקיים לפחות אחד מהתנאים הבאים:
   * + 1. אם הספק תאגיד - במקרה של מינוי מפרק סופי,
       2. אם הספק הינו אדם פרטי - במקרה של פשיטת רגל של הספק ו/או הפיכתו ללא-כשר משפטית.
       3. הספק הורשע בפלילים בעברות שיש עימן קלון.
4. במקרה שהספק לא עמד בהתחייבותו לאספקת המערכת והתקנתה עד לתאריך כאמור בסעיף קטן 1 לעיל, רשאי הלקוח, מבלי לפגוע בכל זכות וסעד אחר המגיעים לו על פי דין, להאריך את החוזה עד לאספקת המערכת והתקנתה הסופיים, או כל מועד מוקדם אחר והספק לא יהא זכאי לכל תוספת תשלום בגין הארכה זו.

# כד. הפרת/ביטול החוזה ותרופות

1. הפרת הסעיפים הבאים תחשב להפרה יסודית של החוזה:
   * + 1. אי עמידה של הספק בלוחות הזמנים כמפורט בסעיף ט' לחוזה זה.
       2. אי עמידה של הספק בהתחייבויותיו לסודיות כאמור בסעיף כ' לחוזה זה.
       3. אי עמידה של הספק בהתחייבותיו כאמור בסעיפים \_\_\_\_\_ בחוזה זה.
2. הפר הספק חוזה זה הפרה יסודית לפי חוזה זה או כהגדרתה בחוק החוזים (תרופות) תשל"א-1970 או תנאי אחר מתנאי חוזה זה ולגבי הפרה זו ניתנה לספק ארכה לקיומו והתנאי לא קוים תוך זמן סביר לאחר מתן הארכה, אזי בכל אחד ממקרים אלו רשאי הלקוח לבטל חוזה זה ו/או לבצע בעצמו ו/או באמצעות אחרים כל דבר אשר לפי חוזה זה אמור היה להיעשות ע"י הספק, וזאת על חשבון הספק ובנוסף לזכויות הלקוח עפ"י כל דין ועל פי ההוראות האחרות בחוזה זה, לרבות הזכות לדרוש תשלום פיצויים מוסכמים מראש.

# כה. העברה לביצוע לקבלני משנה

הספק מתחייב -

1. לא להעביר לקבלן משנה כלשהו ביצוע עבודות הכלולות בפרויקט, מבלי לקבל תחילה את הסכמת הלקוח לכך מראש ובכתב.
2. לוודא כי המוצר אשר יפותח על ידי קבלן המשנה ו/או השירות אשר יינתן על ידי קבלן המשנה יעמדו בדרישות המוגדרות ביחסים בין הספק ללקוח בכלל ובתנאי האיכות הנדרשים בפרט.
3. למנות אחראי מטעמו אשר ינהל ויפקח על קבלני המשנה, שמו של האחראי יועבר לאישור הלקוח.
4. להעביר ללקוח פירוט מדויק של תפקידי קבלני המשנה אשר אושרו.
5. להגדיר את המשימות הנדרשות מקבלני המשנה ולמסד אותם בחוזה שיחתם לפני תחילת העסקתם.

החוזה יכלול בין השאר את הנושאים הבאים:

* + - * תיאור המטלות
      * הגדרת התפקיד הספציפי והאחריות
      * הגדרת מעמד קבלן המשנה
      * רקע, כישורים, ידע וניסיון נדרשים
      * התוצרת הנדרשת ואיכותה
      * דרישות לאימות תוצרים
      * לוחות זמנים
      * תקנים בהם קבלן המשנה צריך לעמוד
      * העברת ידע שנרכש, לספק על מנת לאפשר המשכיות ועצמאות של הספק
      * מנגנון סדיר הפועל בתקופות ובמועדים מוסכמים מראש, הבוחן את יכולת קבלן המשנה לעמוד בדרישות החברה
      * אחריות ותחזוקת התוצרים.

1. הסכמתו של הלקוח להעסקתו של קבלן משנה אין בה כדי לשחרר את הספק מהתחיבות או אחריות כלשהי עפ"י כל דין ועפ"י חוזה זה.

# כו. חילוקי דעות

1. רמה א'

במקרה של חילוקי דעות בין הצדדים בנושא מקצועי הקשור לפרויקט, יעלו הצדדים את חילוקי הדעות בישיבת העבודה הקרובה, לפי סעיף ח' לחוזה. במידה שלא הגיעו הצדדים להסכמה בישיבה זו יביאו את המחלוקת להכרעת הפוסק. על הפוסק להכריע בעניין תוך \_\_ ימים.

1. רמה ב'

לא מקובלת על אחד הצדדים הכרעת הפוסק, וחילוקי הדעות בין הצדדים מונעים או משבשים את המשך העבודה, תכונס ע"י ראשי הפרויקט ישיבת היגוי מיוחדת בתוך \_\_\_\_ ימים ובהשתתפות מנכ"לי הצדדים, ובה ידונו חילוקי הדעות.

1. רמה ג'

לא הגיעו הצדדים להסכמה גם בישיבה זו, רשאי כל אחד מהם לפנות למשנה לחשב הכללי במשרד האוצר (להלן "המחשכ"ל") ולבקשו למנות מומחה בתחום השנוי במחלוקת כדי לישבה. הפניה תעשה בכתב תוך שליחת העתק לצד השני, ותפרט את הנושאים השנויים במחלוקת.

1. רמה ג' - מינוי בורר

המחשכ"ל ימנה תוך 10 ימים מומחה כאמור, שיכול להיות עובד מדינה, יועץ חיצוני לממשלה או כל אדם אחר. המומחה יקבע את דרך עבודתו ואת התקופה הנדרשת למילוי דרישותיו ע"י הצדדים והחלטותיו יחייבו את הצדדים. הצדדים ישאו בכל ההוצאות הכרוכות בפניה למומחה בצורה שווה, אלא אם כן יקבע המחשכ"ל אחרת.

1. רמה ג' - אופן פעולת הבורר

אי שיתוף פעולה ע"י צד אחד לא ימנע מהמומחה להגיע להחלטה על סמך העובדות והנתונים שהוגשו לפניו, ורשאי הוא להשתמש גם בידע כללי שלו ונתונים שרכש בעצמו.

הבורר יתן פסקו המנומק תוך 60 יום ויערוך פרוטוקול.

1. רמה ג' - שטר בוררות

חתימת הצדדים על חוזה זה מהווה חתימתם על שטר בוררין למחשכ"ל.

# כז. הצטרפות גורמים נוספים להסכם

# כח. כללי

1. העברת זכויות

הספק לא ימחה את זכויותיו וחובותיו על פי חוזה זה ו/או חלקו לאחר.

1. ויתור או הנחה
   * + 1. הסכמת הצדדים לסטות מתנאי חוזה זה במקרה מסוים או הנחה או דחייה שניתנה לצד אחד לא יהוו תקדים ולא ילמדו מהן גזירה שווה למקרה אחר.
       2. לא השתמשו הצדדים במקרה מסוים, בזכויות עפ"י חוזה זה, אין לראות בכך הקלה או ויתור על אותן הסמכויות במקרה אחר ואין ללמוד מהתנהגות זו הקלה או ויתור כלשהו על זכויות הצדדים וסמכויות המפקח כמותנה בחוזה זה.
2. פרשנות
   * + 1. חוזה זה ממצה את כל אשר הוסכם ע"י הצדדים ואת היחסים המשפטיים ביניהם והוא מבטל כל חוזה או הסדר קודם ביניהם.
       2. כותרות הסעיפים בחוזה זה הוכנסו לשם הנוחיות בלבד ולא יהיה להם כל תוקף או משקל בפירוש החוזה.
       3. לא יהיה תוקף לכל שינוי או תיקון לחוזה זה או חלק הימנו, אלא אם נעשה השינוי או התיקון בכתב ונחתם ע"י כל הצדדים לחוזה.
       4. במקרה של סתירה בין תוכן הנספחים לתוכן חוזה זה יגברו הוראות חוזה זה, והנספחים יפורשו בהתאם.
3. המצאת אישורים

כתנאי מוקדם לביצוע תשלומים לספק ע"י הלקוח לפי חוזה זה ימציא הספק ללקוח את האישורים הבאים שירוכזו בנספח ג.5:

* + - 1. תעודת עוסק מורשה בת תוקף עפ"י חוק מס ערך מוסף, התשל"ו-1975,
      2. אישור שנתי בר תוקף משלטונות מס ערך מוסף על דיווח כדין בכל שנת כספים במשך תקופת קיומו של חוזה זה,
      3. אישור מפקיד מורשה או מרו"ח המעיד שהחברה מנהלת את פנקסי החשבונות והרשומות שעליה לנהל עפ"י פקודת מס הכנסה וחוק מס ערך מוסף, תשל"ו-1975,
      4. אישור על רכישת נוהל מפת"ח,

1. הודעות

כל הודעה אשר יש לתתה עפ"י חוזה זה תינתן בכתב באמצעות מסירה ביד או משלוח בדואר רשום בהתאם לכתובות כמצוין במבוא לחוזה או כפי שישונו ע"י הודעת צד למשנהו.

הודעה תחשב כאילו נתקבלה ע"י הנמען ביום מסירתה אם נמסרה ביד, ותוך שלושה ימי עסקים מיום שיגורה בסניף הדואר, אם נשלחה בדואר רשום.

ולראיה באו הצדדים על החתום:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_